el en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky el ky el ky el ky el ky el ky mn ky ru ky ky ky kk ru kk ky ky hbs_cyr ky ky ky ky ky ru ky ky ky ky ru ky ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 31-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Апам кичинемде: "Мени кантип багасың?" деп сураса, "Үй шыпылып, тамак жасап…" дей берчү экенмин. Бир ирет ошентип "бакканым" үчүн апамдан ой-да уруш жегем. Апамдын узун юбкасын өйдө тарта көйнөк кылып кийип алып, үй шыпырдым. Тамак жасайм деп туураган кошумчаларымдын баарын күйгүзүп жибердим. Ага да карабай суу куюп, оозун жаап койдум. "Тамагым" да даяр. Анан апамдын кийимдерин чогултуп келип, баарын аралаштыра тебелеп жуудум. Апам иштен келди. "Бага баштадым" деп өзүмө өзүм ыраазымын. Апам сүйүнгөндүн ордуна мага аябай жинденип кирди. Үй шыпырганымдан потолокко чейин сууланган чаң тийиптир, тамак күйгөн, ал эми апамдын ар түстөгү кийимдерин бир жууганымдан улам баары жараксыз болуп калыптыр…
Апам мени татынакай кийинтип, чачыма эки бантик тагып, Мукаш Абдраев атындагы музыкалык мектепке 1-класска алып келет. Тапшыра тургандар укмуш көп экен. Кезек келгенче деп бир кыз менен тааныша коюп, аянтчага ойноп кеттик. Баткактан "камыр" жуурудук, секирдик, турниктерге айланып жүрдүк. Шоколад да жеген элем, бетим да бир укмуш. Атымды атап чакырганда апам мени издейт. Алдынан ботала болуп мен чыктым. Таяктады, жуунтайын десе жакын жерде суу жок. Не кыларын билбей апам сумкасындагы алманы экиге бөлүп туруп колумдагы баткакты тазалап, сынакка киргизип жиберген эле. Бирок, сынактан өтүп кеттим.
Фортепианодон биринчи сабакка келдим. Нелли Рахматулина деген татар эжейим бар эле. Ал мага сүйлөп атат, сүйлөп атат, же мен анын орусча сүйлөгөнүн түшүнсөмчү, апамдын колуна жаңы эле айылдан келгем. Бир кезде бакырып ыйлап кирдим. Не болгонун сураса, колунан кармап алып, мен сизди түшүнбөй атам дедим. Ошондон кийин ал мага орусча-кыргызча сөздүк менен сабак өтүп жүрдү. Пианиного колду койгонду үйрөтүш үчүн бир ирет алма карматып койду. Кийинки сабакка чейин эки күн кармап жүрүпмүн. Эч кимге бербейм, өзүм да жебейм. Сабакка да алманы кармаган боюнча келдим. Эже алгач таңгалып, түшүнгөндөн кийин күлдү. Көрсө, ал мени сабактан кийин жеп ал дептир.
Бешинчи класста окуп жүргөнүмдө биздин короодо бир бала пайда болду. Күндө сабактан келатканда тосуп турчу. Жарым жылга созулду. Жашынсам деле баары бир кармалып калчумун. Бир күнү мени күткөн эч ким жок. Сүйүнүп подъездге чуркап кирдим. Жашынып турган экен көрсө. Кучактай калып, бетимен өөп жибербеспи. Ушундай кыжырым келди, чапкылап, ага кыйкырып туруп үйгө кирип кеттим. Мени укмуш мазактап, басынтып койгондой сезилген эле ошондо мага.
Жаңыдан машине айдап жүргөн кезим эле. Аялдамадан бир аз өтүп токтотуп, түшкөндө эле ачык турган аңга түшүп кеттим. Аялдамада турган элден уялганымчы. Же эч бири жардамга келбейт. Же ыйлай албайм, же күлө албайм. Эптеп туруп, түздөнүп басып кеттим.
Кыштын күнү эле. Бир концертке аябай кечигип, чакырган таксим да көп күттүрүп, айтор, нервденүүнүн шкаласы жогору эле. Такси келгенде эле шубамды үстүмө ыргыта, үйдөн шашып чыгып кеткем. Кийинүүчү бөлмөгө кирип, шубамды чечсем эле юбкам жок, колготкичен элемин. Кыска болчу, ошол үчүн мага билинген эмес окшойт. Эмне кыларымды билбейм. Менин кезегим да келип калыптыр. Уюштуруучуга "мен чыгалбайм" десем, "анда не келдиң?" деп сурайт. Эмне деп түшүндүрөрүмдү билбей, шубамды ачып көрсөтүп коюп кетип калдым. Ыңгайсыз болгонумду айтпагыла.
Балалыкта бул инсандын ким экендигин билбестен эле жакшы көрө берчүмүн. Үйдө бир плакаты бар эле Акмөөрдүн образындагы. Көзүн сүзүп, мойну койкоюп турчу. А тасмадачы, ушундай да сулуу эжеби деп суктанчумун. Кийин эс тартканда турмушта кандай адам болгондугун угуп калып жүрдүм. Жумшак, жоош, мээримдүү, ичинде кири жок жан эле дешчү. А бул сапаттары мага сүрөттөн да, тасмадан да сезилип турар эле. Жанагы плакаты азыр сакталбаса да, Акмөөрдөгү образы азыр да көз алдымда.
Күзгүдөн өзүмдү карап, аны туурап, өзүмчө "Таттыбүбү-2" боло берер элем. Мойнум кыска болсо да, аны туурап өйдө көтөрө берчүмүн. Аябай окшошкум келчү бул айымга. Ырчы эмес, актриса болом дечүмүн. Маанисин түшүнбөсөм да "Баратам Жантай чал менен…" деген сапты жаттап алып, кыялымда ошол тасмада ойной берет элем. Шарт болуп калса же өзүм да каражат таап калсам, кудай буюрса, дал ошол Таттыбүбү эжедей болуп, кайрадан Акмөөрдүн образын жараткым келет. Кыялымды орундатып...
"Назик көңүл, ачык жүрөк ээсимин"
… Бул өмүргө келгени мойнумда чоң жүк бар экенин сезем. Артымда сөзсүз из калтырышым керек. Мейли сахнада, а балким, тасма талаасында да. Кудай баарыбызга мүмкүнчүлүк бергенин билем. Тагдырдын ар сыноосуна наалыбай, эки көз көрүп, эки кулак угуп, эки бут басып, эки кол иштеп турганына шүгүр эт! Ушул мүмкүнчүлүктөрдүн түгөлдүгүнө ыраазы боло Кудайга ар бир күнү ырахматыңды айт, досум!..
… Сахнада обон созуп, элге ыр арноом эле болбосо, менин да башкалардай эле жашоом бар. Кайгым менен кубанычым да бар. Өзүм туурасындагы ар сөзгө капа болчу көңүлүм бар. Сезимдерге толгон, түркүн сырдуу жандүйнөм бар. Кудайдан береке тилеп, а өзүм аракет кыла чуркаганым бар. Анан да ишенчээктик, чукул мүнөз, а бирок, ачык, ак жүрөгүм бар.
RNB, RAP жана POP багытын бирге алып жүргөн жеке ырчы
Келечек кесиби: Медициналык академия, стоматолог
Зодиак белгиси: суу пери жылдызы
Сүйүнгөнү: дал Кыргызстанда төрөлгөнү
Кыялданганы: мыкты адам атыгуу, бу өмүрдө татыктуу өмүр сүрүү
Ыйык тутканы: Кудай, ата-эне
Сүйгөн тасмасы: "Кариб деңизинин каракчылары"
Сүйгөн түсү: ак, кара
Жашоо урааны: "Алдыга умтул!"
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?